### NN 91/2018 (12.10.2018.), Pravilnik o izmjenama Pravilnika o načinu i postupku privlačenja, oglašavanja i odabira za prijam u djelatnu vojnu službu i kadetsku službu

Ministarstvo obrane

1771

Na temelju članka 33. stavka 4., članka 36. stavka 3. i članka 41. stavka 5. Zakona o službi u Oružanim snagama Republike Hrvatske (»Narodne novine«, br. 73/13, 75/15, 50/16 i 30/18), donosim

PRAVILNIK

O IZMJENAMA PRAVILNIKA O NAČINU I POSTUPKU PRIVLAČENJA, OGLAŠAVANJA I ODABIRA ZA PRIJAM U DJELATNU VOJNU SLUŽBU I KADETSKU SLUŽBU

Članak 1.

U cijelom tekstu Pravilnika o načinu i postupku privlačenja, oglašavanja i odabira za prijam u djelatnu vojnu službu i kadetsku službu (»Narodne novine«, br. 158/13, 77/15 i 14/17) riječi »Uprava za ljudske resurse« zamjenjuje se riječima »Uprava za ljudske potencijale«.

Članak 2.

U članku 14. stavak 4. mijenja se i glasi:

»(4) Kadeti kojima je raskinut ugovor o kadetskoj službi s Ministarstvom obrane, a koji su u okviru obuke za kadete stekli temeljna vojna znanja i vještine u skladu s programom dragovoljnog vojnog osposobljavanja, mogu biti bez javnog natječaja primljeni u djelatnu vojnu službu kao ugovorni vojnici/mornari uz ispunjavanje ostalih uvjeta za prijam propisanih Zakonom o službi u Oružanim snagama Republike Hrvatske, osim kadeta kojima je izrečena stegovna kazna raskida ugovora o kadetskoj službi.«

Članak 3.

U članku 19. stavak 1. mijenja se i glasi:

»(1) Ako je broj kandidata za prijam vojnika/mornara koji udovoljavaju općim uvjetima za prijam u djelatnu vojnu službu i posebnim uvjetima za prijam vojnika/mornara veći od broja kandidata utvrđenog godišnjim planom prijma osoblja provodi se vrednovanje kandidata prema sljedećim kriterijima:

– ocjena s dragovoljnog vojnog osposobljavanja

– rezultati obuke na dragovoljnom vojnom osposobljavanju

– tjelesna spremnost

– psihologijski kriterij

– poznavanje stranog jezika

– zvanje

– godine života.«

Članak 4.

U članku 23. stavku 3. riječi: »i protuzračne obrane« brišu se.

Članak 5.

Prilog 2 (Tiskanica 2) Pravilnika o načinu i postupku privlačenja, oglašavanja i odabira za prijam u djelatnu vojnu službu i kadetsku službu (»Narodne novine«, br. 158/13, 77/15 i 14/17) mijenja se te se Prilog 2 (Tiskanica 2) nalazi u prilogu ovoga Pravilnika i njegov je sastavni dio.

Članak 6.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 023-03/18-04/15

Urbroj: 512-01-18-1

Zagreb, 10. listopada 2018.

Potpredsjednik
 Vlade Republike Hrvatske
 i ministar obrane
 Damir Krstičević, v. r.

PRILOG 2.

Tiskanica 2.

|  |
| --- |
|  |
| ime, ime oca/majke i prezime kandidata |
|  |
| datum rođenja kandidata |

KRITERIJ ZA VREDNOVANJE KANDIDATA ZA PRIJAM VOJNIKA/MORNARA

|  |  |  |  |
| --- | --- | --- | --- |
| Kriterij | Vrijednosti za vrednovanje | Bodovi | Ostvareni bodovi |
| 1.  OCJENA S DRAGOVOLJNOG VOJNOG OSPOSOBLJAVANJA\* | Osobiti rezultati na obuci | 300 |  |
| Dobri rezultati na obuci | 200 |
| Zadovoljavajući rezultati na obuci | 100 |
| 2.  REZULTATI OBUKE | Najbolji ročnik/najbolja ročnica u naraštaju | 500 |  |
| Drugi najbolji ročnik/druga najbolja ročnica u naraštaju | 400 |
| Treći najbolji ročnik/ treća najbolja ročnica u naraštaju | 300 |
| 3.  TJELESNA SPREMNOST | Ostvareni broj bodova | 150 – 300 |  |
| 4.  PSIHOLOGIJSKI KRITERIJ | Viša razina postignuća | 200 |  |
| Zadovoljavajuća razina postignuća | 100 |
| 5.  POZNAVANJE STRANOG JEZIKA | Ostvareni broj bodova | 0 – 100 |  |
| 6.  ZVANJE | Prioritet po iskazanim potrebama Oružanih snaga Republike Hrvatske | 200 |  |
| Ostala zvanja | 100 |
| 7.  GODINE ŽIVOTA | Do navršenih 25 godina u kalendarskoj godini u kojoj se prima u djelatnu vojnu službu | 25 |  |
| UKUPNO BODOVA |  | |  |

\*Ocjene postignute po prethodnom sustavu ocjenjivanja uspjeha treba prevesti: »Osobito se ističe« i »Ističe se« u »Osobiti rezultati na obuci«, »Dobar« u »Dobri rezultati na obuci«, »Zadovoljava« u »Zadovoljavajući rezultati na obuci«. U slučaju da dva ili više kandidata postignu isti broj bodova, prednost ima kandidat koji je postigao veći broj bodova prema redoslijedu kriterija u ovoj tablici.

Klasa:

Urbroj:

|  |  |  |  |
| --- | --- | --- | --- |
| Zagreb, |  |  |  |
| mjesto i datum | |  | čin, ime i prezime odgovorne osobe |
|  | |  |  |
|  | |  | vlastoručni potpis odgovorne osobe |